
PANEVĖŽIO MIESTO SAVIVALDYBĖS TARYBA

SPRENDIMAS
[bookmark: _Hlk63164201]DĖL SAVIVALDYBĖS TARYBOS 2019 M. SAUSIO 31 D. SPRENDIMO NR. 1-13 „DĖL PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO TVARKOS APRAŠO PATVIRTINIMO IR SAVIVALDYBĖS TARYBOS 
2015 M. KOVO 26 D. SPRENDIMO NR. 1-68 PRIPAŽINIMO NETEKUSIU GALIOS“ PAKEITIMO

[bookmark: registravimoDataIlga][bookmark: registravimoNr]2022 m. vasario 3 d. Nr. TSP-50
Panevėžys

[bookmark: _Hlk63079885]Vadovaudamasi Lietuvos Respublikos vietos savivaldos įstatymo 7 straipsnio 9 punktu, 16 straipsnio 2 dalies 38 punktu, 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymu, Panevėžio miesto savivaldybės taryba 
n u s p r e n d ž i a:
1. [bookmark: _Hlk63078938]Pakeisti Piniginės socialinės paramos nepasiturintiems gyventojams teikimo tvarkos aprašo, patvirtinto Panevėžio miesto savivaldybės tarybos 2019 m. sausio 31 d. sprendimu Nr. 1-13 „Dėl Piniginės socialinės paramos nepasiturintiems gyventojams teikimo tvarkos aprašo patvirtinimo ir Savivaldybės tarybos 2015 m. kovo 26 d. sprendimo Nr. 1-68 pripažinimo netekusiu galios“:
1.1. 6 punktą ir jį išdėstyti taip:
„6. Kreipiantis dėl piniginės socialinės paramos arba dėl socialinės paramos skyrimo prie prašymo-paraiškos arba prašymo, atsižvelgiant į aplinkybes, lemiančias bendrai gyvenančių asmenų ar vieno gyvenančio asmens teisę į piniginę socialinę paramą ar socialinę paramą, Socialinių reikalų skyriui būtina pateikti šiuos dokumentus:
6.1. vyresnių kaip 18 metų bendrai gyvenančių asmenų ar vieno gyvenančio asmens, ar įgalioto asmens tapatybės dokumentą (Lietuvos Respublikos piliečio pasą arba asmens tapatybės kortelę, arba Lietuvos Respublikos pasą, arba leidimą nuolat gyventi Lietuvos Respublikoje, arba laikiną asmens pažymėjimą, arba užsienio valstybės piliečio pilietybę patvirtinantį dokumentą);
6.2. kompetentingos institucijos dokumentą (-us), patvirtinantį (-čius) santuokos, ištuokos, gimimo, mirties faktą, kai Savivaldybės administracija šių duomenų negauna iš valstybės registrų, arba ieškinį dėl santuokos nutraukimo ir dokumentus, įrodančius, kad vyksta ginčas dėl santuokos nutraukimo;
6.3. ieškinį dėl tėvystės nustatymo ir vaiko (-ų) išlaikymo priteisimo dokumentą arba dokumentą, patvirtinantį aplinkybę, kad teisme nagrinėjama byla dėl tėvystės nustatymo ir vaiko (-ų) išlaikymo priteisimo;
6.4. teismo nutartį dėl išlaikymo vaikams priteisimo arba teismo patvirtintą sutartį dėl vaiko (-ų) išlaikymo;
6.5. juridinių asmenų pažymą apie vaikui (-ams) išlaikyti gaunamas (negaunamas) periodines išmokas (alimentus) arba kitų kompetentingų institucijų dokumentus, patvirtinančius išspręstą (sprendžiamą) vaiko (-ų) materialinį išlaikymą;
6.6. teismo sprendimą ar nutartį dėl asmens pripažinimo neveiksniu;
6.7. sveikatos priežiūros įstaigos pažymą apie nėštumą;
6.8. valstybės ar Savivaldybės finansuojamos įstaigos pažymą (-as) apie teikiamą išlaikymą;
6.9. sveikatos priežiūros įstaigos pažymą apie tai, kad vaikui rekomenduojama nelankyti ugdymo ar mokymo įstaigos;
6.10. kompetentingos institucijos pažymą (dokumentą) apie bausmės atlikimą, administracinį areštą, sulaikymą, suėmimą, paieškos paskelbimą ar pripažinimą nežinia kur esančiu, atidavimą į specialiąją auklėjimo įstaigą; 
6.11. darbo sutartį, kai nustatytas ne visas darbo laikas pagal Lietuvos Respublikos darbo kodekso (toliau – Darbo kodeksas) 40 straipsnio 5 dalį;
6.12. sveikatos priežiūros įstaigos pažymą (-as) apie gydymo stacionarinėje asmens sveikatos priežiūros įstaigoje trukmę ar medicininę pažymą, kai elektroninis nedarbingumo pažymėjimas neišduotas, ar pažymą apie ilgalaikės socialinės globos paslaugas socialinės globos įstaigoje;
6.13. banko atsiskaitomosios sąskaitos numerį;
6.14. žemės ūkio paskirties žemės nuomos sutartį (-is), patvirtintą (-as) notaro arba įregistruotą (-as) viešame registre, ir (ar) būsto nuomos sutartį (-is), įregistruotą (-as) viešame registre;
6.15. visų bendrai gyvenančių asmenų arba vieno gyvenančio asmens pažymą (-as) apie gaunamas pajamas; 
6.16. turto, įskaitomo pagal Įstatymą skiriant piniginę socialinę paramą, pirkimo-pardavimo sutartį (-is);
6.17. paveldėjimo teisės pagal testamentą arba pagal Įstatymą liudijimą;
6.18. dokumentą apie asmens turimas pinigines lėšas banke;
6.19. verslo liudijimo kopiją, individualios veiklos pažymos kopiją, nurodant veiklos vykdymo vietą;
6.20. sąskaitą už komunalines paslaugas ir (arba) atsiskaitomąją knygelę;
6.21. asmens sąskaitos banke išrašą apie piniginių lėšų įplaukas;
6.22. įgaliojimą, patvirtintą įstatymų nustatyta tvarka, kai dėl piniginės socialinės paramos ar socialinės paramos kreipiasi įgaliotas asmuo;
6.23. dokumentą (-us), kuriame (-iuose) nurodyta daugiabučio namo buto savininko atsisakymo dalyvauti svarstant ir priimant sprendimą susirinkime dėl daugiabučio namo atnaujinimo (modernizavimo) projekto įgyvendinimo pagal Lietuvos Respublikos Vyriausybės patvirtintą Daugiabučių namų atnaujinimo (modernizavimo) programą ar ją atitinkančią, Savivaldybės tarybos patvirtintą, programą, jeigu toks sprendimas svarstomas ir priimamas, priežastis ir nedalyvavimo įgyvendinant šį projektą priežastis. Dokumentas pateikiamas, jei daugiabučio namo buto savininkas prašo būsto šildymo išlaidų kompensacijos pagal Aprašo 39.2 papunktį;
[bookmark: _Hlk94164001]6.24. dokumentus, suteikiančius teisę gauti Aprašo 68 punkte nustatytas pašalpas;
6.25. gydytojo rekomendaciją nekompensuojamiesiems vaistams įsigyti ar vaistų pirkimo dokumentus (sąskaitas faktūras, kasos čekius ir kt.), kai kreipiamasi dėl pašalpos sergant širdies ligomis;
6.26. gydymo įstaigos pažymą apie turimą ligą (-as), atliktą operaciją (medicininę pažymą, medicininį pažymėjimą, epikrizę, medicinos dokumentų išrašą ir kt.);
6.27. pažymą apie paleidimą iš pataisos namų, kalėjimo, atviros kolonijos, laisvės atėmimo vietos ligoninės ar apie grįžimą iš socialinės ir psichologinės reabilitacijos ar kardomojo kalinimo įstaigos;
[bookmark: _Hlk94164192]6.28. kitus Apraše neišvardytus dokumentus, turinčius įtakos piniginės socialinės paramos ir (ar) socialinės paramos skyrimui.“;
1.2. 10 punktą ir jį išdėstyti taip:
„10. Socialinių reikalų skyrius gautą prašymą-paraišką ar prašymą užregistruoja prašymo-paraiškos ar prašymo pateikimo dieną ir prašymą-paraišką ar prašymą pateikusiam asmeniui įteikia informacinį lapelį. Jeigu pateikti ne visi reikiami dokumentai, informacija apie trūkstamus dokumentus įrašoma į informacinį lapelį. Trūkstami dokumentai piniginei socialinei paramai ar socialinei paramai gauti pateikiami ne vėliau kaip per mėnesį nuo prašymo-paraiškos ar prašymo pateikimo dienos, išskyrus atvejus, kai pajamos piniginei socialinei paramai ar socialinei paramai gauti apskaičiuojamos ne pagal vidutines 3 praėjusių mėnesių pajamas. Tokiu atveju piniginei socialinei paramai ar socialinei paramai gauti trūkstami dokumentai pateikiami ne vėliau kaip per 2 mėnesius nuo prašymo-paraiškos ar prašymo pateikimo dienos. Jeigu asmuo nustatytu laiku nepateikia trūkstamų dokumentų, Socialinių reikalų skyrius per 10 darbo dienų priima sprendimą neteikti piniginės socialinės paramos ar socialinės paramos ir asmeniui grąžina jo pateiktus dokumentus. Tokiu atveju prašymas socialinei paramai gauti Paramos teikimo komisijos posėdyje nėra svarstomas.“;
1.3. 32 punktą ir jį išdėstyti taip:
[bookmark: _Hlk78802021]„32. Kompensacijos skiriamos pagal Savivaldybės administracijos direktoriaus įgalioto asmens pasirašytas pažymas (forma patvirtinta Lietuvos Respublikos socialinės apsaugos ir darbo ministro įsakymu):
32.1. apie bendrai gyvenančių asmenų arba vieno gyvenančio asmens pajamas ir taikomus normatyvus būsto šildymo išlaidų, geriamojo vandens ir karšto vandens išlaidų kompensacijoms apskaičiuoti;
32.2. apie bendrai gyvenančių asmenų arba vienų gyvenančių asmenų, deklaravusių gyvenamąją vietą ar būstą nuomojančių viename būste, pajamas ir taikomus normatyvus būsto šildymo išlaidų, geriamojo vandens išlaidų ir karšto vandens išlaidų kompensacijoms apskaičiuoti.“; 
1.4. 39 punktą ir jį išdėstyti taip:
„39. Apskaičiuotos kompensacijos yra teikiamos:
39.1. pervedant lėšas pagal šilumos energiją, geriamąjį ir karštą vandenį tiekiančių įmonių pateiktas paraiškas į įmonių atsiskaitomąsias sąskaitas bankuose, kai Socialinių reikalų skyrius suderina su įmone kompensacijų importui skirtų duomenų testavimo protokolus;
39.2. pagal Savivaldybės administracijos direktoriaus įgalioto asmens sprendimą pinigais, kai būstas šildomas ir karštas vanduo ruošiamas naudojant gamtines dujas, elektrą arba kietąjį kurą, išskyrus atvejus, kai gavėjai yra socialinę riziką patyrę asmenys.“;
1.5. 71, 72 punktus ir juos išdėstyti taip:
„71. Gyvenimo sąlygos įvertinamos, surašius buities tyrimo aktą, kurio forma patvirtinta Savivaldybės administracijos direktoriaus įsakymu. Buities tyrimo aktas surašomas per 15 darbo dienų nuo prašymo pateikimo dienos. Tikslinė pašalpa vienam gyvenančiam asmeniui, kuris prašymo pateikimo metu gydosi stacionarioje asmens sveikatos priežiūros įstaigoje arba jam taikomas reabilitacinis gydymas, skiriama nevertinat jo gyvenimo sąlygų.
72. Vienkartinė pašalpa – vienkartinio pobūdžio išmoka, skiriama vieną kartą bendrai gyvenantiems asmenims arba vienam gyvenančiam asmeniui siekiant suteikti paramą individualiu atveju, nevertinant jo ir (ar) su juo bendrai gyvenančių asmenų pajamų, turimo turto ir gyvenimo sąlygų. 
72.1. 10 BSI dydžio asmeniui, sulaukusiam 100 metų jubiliejaus, jei dėl pašalpos kreipiamasi per 12 mėnesių nuo jubiliejaus dienos; 
72.2. 8 BSI dydžio gimus dvynukams (už kiekvieną vaiką), jei dėl pašalpos kreipiamasi iki vaikams sukaks vieni metai; 
72.3. 10 BSI dydžio gimus trynukams ir daugiau vaikų (už kiekvieną vaiką), jei dėl pašalpos kreipiamasi iki vaikams sukaks vieni metai; 
72.4. 4 BSI dydžio asmeniui, jei jis kreipėsi nepraėjus 2 mėnesiams:
72.4.1. nuo paleidimo iš vienos iš šių pataisos įstaigų: pataisos namų, kalėjimo, atviros kolonijos, laisvės atėmimo vietos ligoninės;
72.4.2. nuo grįžimo iš socialinės ir psichologinės reabilitacijos ar kardomojo kalinimo įstaigos, kurioje asmuo buvo ne trumpiau kaip 3 mėnesius;
72.5. 4 BSI dydžio asmeniui, pasibaigus jo globai (rūpybai) dėl pilnametystės ar emancipacijos, jei dėl pašalpos kreipiamasi per 12 mėnesių nuo aštuonioliktojo gimtadienio ar pripažinimo emancipuotu asmeniu dienos;
72.6. iki 100 BSI dydžio vienam gyvenančiam asmeniui ir (ar) su juo bendrai gyvenantiems asmenims ypatingais, Apraše nenumatytais, atvejais finansinei paramai, skirtai skurdui ir socialinei atskirčiai mažinti, Savivaldybės tarybos sprendimu, pasiūlius Paramos teikimo komisijai.“; 
[bookmark: _Hlk94704520]1.6. papildyti nauju 721  punktu ir jį išdėstyti taip:
„721. Vienkartinės pašalpos dydis, nustatytas Aprašo 72.1–72.3 papunkčiuose, apskaičiuojamas pagal teisės atsiradimo metu galiojančius pašalpos ir bazinės socialinės išmokos dydžius, 72.4 papunktyje – pagal prašymo pateikimo metu galiojančius pašalpos ir bazinės socialinės išmokos dydžius, 72.6 papunktyje – pagal Paramos teikimo komisijos siūlymo metu galiojančius pašalpos ir bazinės socialinės išmokos dydžius.“;
1.7. 73–75 punktus ir juos išdėstyti taip:
„73. Tikslinė pašalpa – pašalpa, skiriama vieną kartą per 12 mėnesių asmeniui, patekusiam į sunkią materialinę padėtį, įvertinus turimą turtą, siekiant suteikti jam socialinę paramą individualiu atveju: 
[bookmark: _Hlk93249556]73.1. įvertinus gyvenimo sąlygas, kai kreipiamasi dėl tikslinės pašalpos, nurodytos 73.1.8, 73.1.9 papunkčiuose, ir nevertinant gyvenimo sąlygų, kai kreipiamasi dėl tikslinės pašalpos, nurodytos 73.1.1–73.1.7 papunkčiuose, kai vidutinės pajamos bendrai gyvenančių asmenų arba vieno gyvenančio asmens per mėnesį vienam asmeniui neviršija 4 VRP dydžių:
73.1.1. 11 BSI dydžio tikslinė pašalpa – sergant ligomis iš „Sunkių ligų sąrašo“; 
73.1.2. 10 BSI dydžio tikslinė pašalpa – esant sunkiems pakenkimams sveikatai iš „Sunkių pakenkimų sveikatai klasifikacinių požymių sąrašo“;
73.1.3. 9 BSI dydžio tikslinė pašalpa – sergantiems I ir II stadijos onkologinėmis ligomis;
73.1.4. 6 BSI dydžio tikslinė pašalpa – po širdies, kepenų, inkstų, gimdos, prostatos, skrandžio, kasos, stuburo, galvos, plaučių operacijos, jei prašymas pašalpai gauti pateiktas per 6 mėnesius nuo operacijos atlikimo; 
73.1.5. 5 BSI dydžio tikslinė pašalpa – po traumos, kai buvo atlikta operacija; po medicininės operacijos, nenurodytos 73.1.4 papunktyje, jei prašymas pašalpai gauti pateiktas per 6 mėnesius nuo operacijos atlikimo;
73.1.6. iki 3 BSI dydžio tikslinė pašalpa – sergant širdies ligomis, pateikus gydytojo rekomendaciją nekompensuojamiesiems vaistams įsigyti ir vaistų pirkimo dokumentus;
73.1.7. iki 2 BSI dydžio tikslinė pašalpa – asmens tapatybės dokumento įsigijimo išlaidoms apmokėti pagal kompetentingos įstaigos raštą;
73.1.8. iki 8 BSI dydžio tikslinė pašalpa – pagal pateiktą (-as) sąskaitą (-as) faktūrą (-as) asmeniui būtiniausių baldų, buitinės technikos, namų apyvokos daiktų ir kt. pirkimo išlaidoms apmokėti pagal socialines paslaugas asmeniui teikiančios įstaigos raštą arba nukentėjusiems nuo gaisro ir neturintiems teisės gauti tikslinės pašalpos pagal Aprašo 73.2 papunktį asmenims; 
73.1.9. iki 10 BSI dydžio tikslinė pašalpa – kitais Apraše nenumatytais atvejais piniginę socialinę paramą, skirtą vadovaujantis Įstatymo nuostatomis, gaunantiems asmenims;
73.2. surašius buities tyrimo aktą, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija 6 VRP dydžių, nuo 20 iki 80 BSI dydžio tikslinė pašalpa vienam gyvenančiam asmeniui ar bendrai gyvenantiems asmenims, nukentėjusiems nuo gaisro ir (ar) stichinių nelaimių, kai žala padaryta neapdraustam ar draustam, bet pagal draudimo sutartį nustačius, kad įvyko nedraudžiamasis įvykis, nuosavybės teise turimam gyvenamajam būstui, kuris yra vienintelis turimas gyvenamasis būstas ir kuriame gyvena bendrai gyvenantys asmenys ar vienas gyvenantis asmuo, ir (ar) jame esančiam turtui, jei dėl pašalpos kreipiamasi per 12 mėnesių nuo gaisro ir (ar) stichinės nelaimės dienos:
73.2.1. jei turto suniokojimas mažas (nukentėjo maža dalis gyvenamųjų patalpų ir (ar) namų turto) – 20 BSI dydžio tikslinė pašalpa;
73.2.2. jei turto suniokojimas vidutinis (nukentėjo didesnė dalis gyvenamųjų patalpų ir (ar) namų turto) – 40 BSI dydžio tikslinė pašalpa;
73.2.3. jei turto suniokojimas didelis (nukentėjo didžioji dalis gyvenamųjų patalpų ir (ar) namų turto ar suniokotas visas turtas) – 80 BSI dydžio tikslinė pašalpa.
74. Socialinei paramai gauti visų bendrai gyvenančių asmenų ar vieno gyvenančio asmens pajamos įskaitomos ir apskaičiuojamos, vadovaujantis Įstatymo 17 straipsniu.
75. Periodinė pašalpa – pašalpa, skiriama: 
75.1. 1 BSI dydžio, kaip papildoma parama socialinę atskirtį patiriantiems asmenims ir mokama 3 mėnesių periodui, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija 1,5 VRP dydžio per mėnesį, skiriama vienam gyvenančiam asmeniui ar bendrai gyvenantiems asmenims, iš kurių bent vienas atitinka bent vieną iš šių sąlygų: yra senatvės pensininkas ar neįgalus asmuo, augina neįgalų vaiką, yra bedarbis, gyvenantis Nakvynės namuose (mokesčiui už paslaugas apmokėti). Pašalpa gali būti skiriama 6 mėnesius per kalendorinius metus;
75.2. kaip papildoma parama vienam iš vaikus auginančių tėvų, gimus trynukams ir daugiau vaikų, jų priežiūrai namuose užtikrinti, kai vidutinės bendrai gyvenančių asmenų pajamos per mėnesį vienam asmeniui neviršija 2 VRP dydžių, kiekvienam vaikui po 4 BSI, o neįgaliam vaikui 6 BSI, kas mėnesį iki 2 metų amžiaus arba kol pradės lankyti priešmokyklinio ar ikimokyklinio ugdymo programas vykdančią įstaigą;    
75.3. 3 BSI dydžio už mėnesį įsiskolinimams už būstą iš dalies padengti asmenims, kas mėnesį mokantiems už komunalines paslaugas ir (ar) sudariusiems sutartis su paslaugos teikėju dėl dalies skolos apmokėjimo ir jas vykdantiems, kai vienas gyvenantis asmuo ar bendrai gyvenantys asmenys yra socialinės pašalpos gavėjai ne trumpiau kaip 6 mėnesius nepertraukiamai iki kreipimosi dėl periodinės pašalpos, arba yra neįgalūs ar pensinio amžiaus, arba asmenys, auginantys vaiką (-us), turintį (-čius) negalią. Pašalpa gali būti skiriama 6 mėnesius per kalendorinius metus;
75.4. 0,5 MVP dydžio už mėnesį kaip papildoma parama socialinę atskirtį patiriantiems vieniems gyvenantiems asmenims, mokama vieną kartą 2 mėnesių periodui, kai asmuo gauna socialinę pašalpą ir neturi jokių kitų pajamų.“;
1.8. papildyti nauju 91 punktu ir jį išdėstyti taip:
[bookmark: _Hlk94703583],,91. Socialinių reikalų skyriaus darbuotojai užtikrina gyventojų pateiktų piniginei socialinei paramai ir socialinei paramai gauti duomenų konfidencialumą. Asmens duomenys privalo būti tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas; OL 2016 L 119, p. 1) (toliau – Reglamentas), Lietuvos Respublikos asmens duomenų teisinės apsaugos įstatymo (toliau – Asmens duomenų teisinės apsaugos įstatymas), Panevėžio miesto savivaldybės administracijos asmens duomenų tvarkymo taisyklėmis  ir kitų teisės aktų, reglamentuojančių asmens duomenų tvarkymą ir apsaugą, laikymąsi ir įgyvendinimą, nuostatomis.
[bookmark: _Hlk94702818]Paramos teikimo komisija prireikus pasitelkia bendruomeninių organizacijų, kitų nevyriausybinių organizacijų atstovus, gyvenamosios vietovės bendruomenės narius, daugiabučių namų savininkų bendrijas, seniūnaičius ir kitus suinteresuotus asmenis svarstant klausimus dėl piniginės socialinės paramos skyrimo (neskyrimo). Šie asmenys privalo vadovautis Piniginės socialinės paramos nepasiturintiems gyventojams įstatymo 3 straipsnyje nurodytais piniginės socialinės paramos teikimo principais ir saugoti asmens duomenų paslaptį. Duomenų subjektų teisės įgyvendinamos nepažeidžiant Reglamento, Asmens duomenų teisinės apsaugos įstatymo ir Panevėžio miesto savivaldybės administracijos asmens duomenų tvarkymo taisyklių.“.
2. Nustatyti, kad: 
[bookmark: _Hlk94276090]2.1. jeigu dėl socialinės paramos pašalpų buvo kreiptasi iki šio sprendimo įsigaliojimo dienos, skiriant minėtas pašalpas už mėnesius, buvusius iki sprendimo įsigaliojimo dienos, taikomos iki sprendimo įsigaliojimo galiojusio Aprašo nuostatos;
2.2. sprendimas skelbiamas Teisės aktų registre ir Panevėžio miesto savivaldybės interneto svetainėje.

